TARYBOS SPRENDIMAS
2005 m. gruodžio 6 d.
dėl Susitarimo dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje ir keturių susijusių susitarimų sudarymo
(2006/377/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į 310 straipsnį kartu su 300 straipsnio 2 dalies pirmos pastraipos antruoju sakiniu ir 300 straipsnio 3 dalies antra pastraipa,
atsižvelgdama į Komisijos pasiūlymą,
atsižvelgdama į Europos Parlamento pritarimą (1),
kadangi:
(1)
2003 m. spalio 14 d. Europos bendrijos vardu buvo pasirašyti šie susitarimai ir protokolai, atsižvelgiant į galimą vėlesnį jų sudarymą (2) pagal 2003 m. spalio 13 d. Tarybos sprendimą (3):
a)
Susitarimas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje;
b)
Norvegijos Karalystės ir Europos bendrijos susitarimas dėl Norvegijos finansinio mechanizmo 2004-2009 m.;
c)
Papildomas protokolas prie Europos ekonominės bendrijos ir Islandijos Respublikos susitarimo, susijęs su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimu į Europos Sąjungą;
d)
Papildomas protokolas prie Europos ekonominės bendrijos ir Norvegijos Karalystės susitarimo, susijęs su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimu į Europos Sąjungą;
e)
Europos bendrijos ir Norvegijos Karalystės susitarimas pasikeičiant laiškais dėl tam tikrų žemės ūkio produktų.
(2)
Susitarimai ir protokolai turi įsigalioti vienu metu. Nuo 2004 m. gegužės 1 d. jie buvo laikinai taikomi vadovaujantis Bendrijos ir kiekvienos iš EEE ELPA valstybių susitarimais pasikeičiant laiškais ir Bendrijos vardu patvirtinti 2004 m. kovo 30 d. Tarybos sprendimu 2004/368/EB dėl Susitarimo dėl Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje laikino taikymo ir keturių susijusių susitarimų laikino taikymo (4).
(3)
Susitarimai ir protokolai turėtų būti patvirtinti,
PRIĖMĖ ŠĮ SPRENDIMĄ:
1 straipsnis
1. Europos bendrijos vardu patvirtinami šie susitarimai ir protokolai:
a)
Susitarimas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje;
b)
Norvegijos Karalystės ir Europos bendrijos susitarimas dėl Norvegijos finansinio mechanizmo 2004-2009 m.;
c)
Papildomas protokolas prie Europos ekonominės bendrijos ir Islandijos Respublikos susitarimo, susijęs su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimu į Europos Sąjungą;
d)
Papildomas protokolas prie Europos ekonominės bendrijos ir Norvegijos Karalystės susitarimo, susijęs su Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimu į Europos Sąjungą;
e)
Europos bendrijos ir Norvegijos Karalystės susitarimas pasikeičiant laiškais dėl tam tikrų žemės ūkio produktų.
2. Susitarimų ir protokolų tekstai pridedami prie šio sprendimo (5).
2 straipsnis
Tarybos pirmininkas įgaliojamas paskirti asmenį, įgaliotą Europos bendrijos vardu deponuoti kiekviename iš susitarimų ir protokolų numatytą patvirtinimo aktą, taip išreiškiant Bendrijos sutikimą įsipareigoti.
Priimta Briuselyje, 2005 m. gruodžio 6 d.